Dôvodová správa

Návrh na zmenu uznesenia vlády Slovenskej republiky č. 351 zo 6. mája 1999 v bode B. k návrhu Dohody medzi vládou Slovenskej republiky a vládou Sýrskej arabskej republiky o leteckých dopravných službách sa predkladá na rokovanie vlády ako iniciatívny materiál.

	Uvedeným uznesením vláda schválila návrh Dohody a v bode B. splnomocnila na podpis ministra dopravy, pôšt a telekomunikácií a ako alternátov štátneho tajomníka MDPT SR a chargé d´affaires SR v Sýrii.

	V predkladanom materiáli navrhujeme zmeniť bod B. tak, aby bol na podpis splnomocnený minister zahraničných vecí SR a ako alternáti minister dopravy, pôšt a telekomunikácií a veľvyslanec SR v Sýrii. 

	Dôvodom predloženia materiálu je informácia MZV SR o pripravovanej návšteve delegácie Slovenskej republiky vedenej prezidentom SR v Sýrii začiatkom apríla 2001 a záujem podpísať Dohodu počas tejto návštevy.